text: Stor vinfestival tiltrak flere tusinde gæster
  02 september 2017 kl. 16.49
  Ribe var i dag centrum for det, som de selv kalder for Danmarks smukkeste vinfestival.
  For en pris på hundrede kroner kunne de mange gæster købe et vinglas og vandre gennem byens gamle gader, mens der var prøvesmagning på mere end 250 forskellige vine.
  Det er trettende år, at vinelskere er samlet i Ribe, og det gode vejr fik omkring 3000 vinelskere til at komme på besøg.
  Samtidig med masser af smagsprøver var der også mulighed for, at få et nærmere indblik i Ribes rolle som vinimportør for mange år siden.
  Festivalen er arrangeret af Den Lille Vinklub, og har været en fast tradition siden 2005.
  